laion/Wikipedia-Exotic huggingface dataset:
29 იანვარი

29 იანვარი — გრიგორიანული კალენდრის 29-ე დღე. წლის ბოლომდე დარჩენილია 336 დღე (ნაკიან წელში - 337). 904 : სერგიუს III პენსიიდან უბრუნდება საქმეს, რომ ჩაიბაროს პაპობა თანამდებობიდან გადაყენებული კრისტოფერის ნაცვლად. 1547 : მოსკოვში ივანე მრისხანე გამეფდა. 1616 : ჰოლანდიელმა მეზღვაურებმა გორნის კონცხი აღმოაჩინეს. 1635 : დაარსდა საფრანგეთის მეცნიერებათა აკადემია. 1676 : თედორე III გახდა რუსეთის მეფე. 1814 : საფრანგეთმა დაამარცხა რუსეთის იმპერია და პრუსია ბრიების ბრძოლაში. 1821 : რუსმა მეზღვაურებმა ანტარქტიდა აღმოაჩინეს. 1856 : დედოფალმა ვიქტორიამ დააწესა ჯილდო ვიქტორიას ჯვარი. 1861 : კანზასი გახდა აშშ-ს 34-ე შტატი. 1886 : კარლ ბენცმა დააპატენტა ბენზინის ძრავიანი პირველი ავტომობილი (სურათზე). 1891 : ლილიუოკალანმა ჰავაის დედოფლად გამოაცხადა თავი, რომელიც უკანასკნელი მონარქი გამოდგა. 1907 : ჩარლზ კურტისი კანზასიდან გახდა პირველი ამერიკელი აშშ-ის სენატორი. 1916 : პირველი მსოფლიო ომი — პარიზი პირველად დაიბომბა გერმანული დირიჟაბლით. 1943 : მესამე რაიხში გამოიცა ყველა ბოშის დაპატიმრების და საკონცენტრაციო ბანაკში ჩასმის ბრძანება. 1944 : მეორე მსოფლიო ომი: დაახლოებით 38 კაცი, ქალი და ბავშვი გარდაიცვალა კონიუჩის ხოცვის დროს, პოლონეთში. 1960 : შეიქმნა პირველი ხელოვნური თირკმელი. 1991 : სპარსეთის ყურის ომი: ხაფჯის ბრძოლა გაიმართა, პირველი ერთ-ერთი ყველაზე ძლიერი შეტაკება, რომელსაც დიდი მსხვერპლი მოჰყვა. 1996 : პრეზიდენტმა ჟაკ შირაკმა განაცხადა, რომ ფრანგული ბირთვული იარაღის ტესტირება საბოლოოდ დასრულებულია. 2011 : ფეხბურთში, აზიის თასის გათამაშება იაპონიის გამარჯვებით დასრულდა. ეგვიპტეში ანტისამთავრობო გამოსვლების შედეგად, პრეზიდენტმა ჰოსნი მუბარაქმა მთავრობის დათხოვნის შემდეგ, ომარ სულეიმანი ვიცე-პრეზიდენტად, ხოლო ახმედ შაფიკი პრემიერ-მინისტრად დანიშნა. 2015 : სერჯო მატარელა იტალიის პრეზიდენტად აირჩიეს. 2022 : სერჯო მატარელა იტალიის პრეზიდენტად მეორე ვადით აირჩიეს. 2024 : საქართველოს პრემიერ-მინისტრმა ირაკლი ღარიბაშვილმა თანამდებობა დატოვა. 1737 : ტომას პეინი — ინგლისში დაბადებული ამერიკელი პატრიოტი. 1834 : რუდოლფ ჰაიდენჰაინი — გერმანელი ფიზიოლოგი და ჰისტოლოგი 1843 : უილიამ მაკ-კინლი — აშშ-ს პრეზიდენტი. 1850 : ებინიზერ ჰაუარდი — ინგლისელი ქალაქთმშენებლობის თეორიტიკოსი და სოციოლოგი. 1860 : ანტონ ჩეხოვი — რუსი მწერალი. 1866 : რომენ როლანი — ფრანგი მწერალი. 1867 : ვისენტე ბლასკო იბანესი — ესპანელი მწერალი. 1914 : ჭიჭიკო ბენდელიანი — საბჭოთა კავშირის გმირი. 1933 : საშა დისტელი — ფრანგი მომღერალი. 1985 : იზაბელ ლუკასი — ავსტრალიელი მსახიობი. 826 : აშოტ I დიდი — ტაო-კლარჯეთის ბაგრატიონთა დინასტიის მამამთავარი 1820 : ჯორჯ III — დიდი ბრიტანეთის მეფე 1876 : პეტრე ბაგრატიონი — ქართველი მეცნიერი და ინჟინერი. 1929 : განდეგილი — ქართველი პოეტი და პროზაიკოსი. 1994 : ლეონოვი, ევგენი — საბჭოთა და რუსი მსახიობი მართლმადიდებელი ეკლესია აღნიშნავს შემდეგი წმინდანების ხსენების დღეს: თაყვანისცემა პატიოსანთა ჯაჭვთა წმიდისა და ყოვლად ქებულისა პეტრესი წმიდა მოწამენი სპევსიპი, ელევსიპი, მელევსიპი, ლეონილა, ნეონი, ტურვონი და იოვილი დანაქტი მკითხველი დამასკინ ახალი მაქსიმე ტოტმელი ვიკისაწყობში არის გვერდი თემაზე: 29 იანვარი სხვა თვეები:
ქუცუმის წმინდა გიორგის ეკლესია

ქუცუმის წმინდა გიორგის ეკლესია, სურამის წმინდა გიორგის ეკლესია – ეკლესია მდებარეობს დაბა სურამის დასავლეთით, სოფელ ხევიდან აღმოსავლეთით, 5 კილომეტრზე, რიკოთის უღელტეხილის ადგილ ქუცუმაზე. ხაშური-ზესტაფონის საავტომობილო შემოვლითი გზის ნაპირას, მთის ფერდობზე. თარიღდება გვიანდელი ფეოდალური ხანით. ეკლესია დარბაზულია (9,1X6 მ), ნაგებია რიყის ქვით და კირქვის კვადრებით. ეკლესია გარედან და შიგნიდან მთლიანად შელესილია და შემდეგ თეთრად შეღებილი. გეგმაში მართკუთხა, აღმოსავლეთით ნახევარწრიული აბსიდით, აბსიდში ორი ოთკუთხა ნიშია ერთი სამხრეთით, მეორე ჩრდილოეთით. კამარა, კონქი დღეისათვის არ გააჩნია, გაკეთებულია ფიცრებისაგან ბრტყელი ჭერი. თავის დროზე კამარა შემაგრებული იყო ერთი თაღით, რომელიც ორსაფეხურიან პილასტრს ეყრდნობოდა. პირველ საფეხურს კედლის თაღები ეყრდნობა, ხოლო მეორე ფართო საფეხურს კი კამარის შესამაგრებელი თაღი, რომელიც დღეს არ არსებობს. აბსიდის იატაკი ორი საფეხურით არის აწეული დარბაზის იატაკის დონიდან, ჩრდილოეთის კედელზე დასავლეთ ნაწილში კედლის თაღიდან შექმნილ ნიშში არის მხატვრობა, წმ. გიორგი კლავს ურჩხულს. დარბაზი ნათდებოდა სამხრეთის, აღმოსავლეთისა და ჩრდილოეთის ფასადებზე არსებული პატარა ოთკუთხა სარკმელით. შესასვლელი სამხრეთის მხრიდანაა, იგი არქიტრაულია, შესასვლელის ღიობს შემოუყვება სამმაგი წეილი ლილვი. კარნიზი არ შემორჩენილა, გადახურულია თუნუქით.  კულტურული მემკვიდრეობის პორტალი, № 16320 ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 447.; „ბერაძე თ., „ხეფინის ხევი გვიანფეოდალურ ხანაში““, // ჟურ. ძეგლის მეგობარი, №. 43-44 თბილისი: საბჭოთა საქართველო, 1976 წელი. — გვ. 35; ვეფხვაძე ი., ხარაგაული, ქუთაისი, 2010, გვ. 117
ჰამილტონი (ბერმუდის კუნძულები)

ჰამილტონი (ინგლ. Hamilton) — გაერთიანებული სამეფოს ზღვისიქითა ტერიტორიის ბერმუდის კუნძულების დედაქალაქი. ეს ქალაქი არის კუნძულის ფინანსური ცენტრი, აქ არის ბერმუდის კუნძულების ყველაზე დიდი პორტი, ქალაქში განვითარებულია ტურიზმი. ჰამილტონი მდებარეობს ჰამილტონის ყურის ჩრდილოეთით. ეს ქალაქი შედის ჰამილტონის ოლქის შემადგენლობაში, ქალაქიდან რამდენიმე კილომეტრში მდებარეობს პემბროკის ოლქი. ეს ადგილი დაარსებულია 1790 წლიდან. ჰამილტონში ცხოვრობს 969 ადამიანი. ↑ Monthly Weather Averages for Hamilton, Bermuda (1949-1999 Data). დაარქივებულია ორიგინალიდან — 7 იანვარი 2019. ციტირების თარიღი: 5 April 2009.
დონატ ეპისკოპოსი

დონატ ეპისკოპოსი — მართლმადიდებელი ეკლესიის წმინდანი, ხსენების დღე არის ძველი სტილით 30 აპრილი, ახალი სტილით - 13 მაისი. ცხოვრობდა წმინდა კეთილმსახური მეფის თეოდოსი დიდის (379-397) დროს და იყო ქალაქ ევერიის ეპისკოპოსი. ქალაქთან ახლოს, სიროპში მოწამლული წყარო ამოდოდა. როდესაც ეპისკოპოსმა ამის შესახებ გაიგო, მრევლთან ერთად მივიდა და განაგდო წყაროში ჩაბუდებული საშინელი გველი. წმიდა ეპისკოპოსმა ილოცა, აკურთხა წყალი და უშიშრად დალია, ამ სასწაულის მხილველმა ხალხმა ადიდა უფალი. წმიდა დონატმა სხვა მრავალი სასწაულიც აღასრულა: ერთხელ თეოდოსი მეფის ასული დასნეულდა და ბოროტმა სულმა შეიპყრო. როდესაც წმიდა დონატი სასახლეში მივიდა, ეშმაკი განვიდა გვემულისაგან და სნეული განიკურნა. ერთ მევახშეს მეორედ უნდოდა მიეღო ვალი გარდაცვლილი მევალის ქვრივისაგან, წმიდა ეპისკოპოსმა მკვდარი აღადგინა, რათა დაემოწმებინა, რომ ვალი დაბრუნებული იყო. წმინდა დონატი გარდაიცვალა დაახლოებით 387 წელს. „წმიდანთა ცხოვრება“, ტომი II, თბილისი, 2001 წ.
კინგსტაუნი

კინგსტაუნი (ინგლ. Kingstown) — სენტ-ვინსენტი და გრენადინების უდიდესი ქალაქი და დედაქალაქი. წარმოადგენს ქვეყნის ეკონომიკურ და კულტურულ ცენტრს. კინგსტაუნი მდებარეობს კუნძულ სენტ-ვინსენტზე. მოსახლეობა 2003 წლის მონაცემებით შეადგენს 17400 კაცს. ქალაქი დაარსდა 1722 წელს ფრანგების მიერ.
მოწამე მაქსიმე

მოწამე მაქსიმე - მართლმადიდებელი ეკლესიის წმინდანი, ხსენების დღე არის ძველი სტილით 30 აპრილი, ახალი სტილით - 13 მაისი. წმინდა მოწამე მაქსიმეს შესახებ მხოლოდ ისაა ცნობილი, რომ ის ქრისტეს აღმსარებლობისათვის ეწამა. მრავალგვარი ტანჯვის შემდეგ მას მუცელი გამოუფატრეს. „წმიდანთა ცხოვრება“, ტომი II, თბილისი, 2001 წ.
The Tide Is Turning

„The Tide Is Turning (After Live Aid)“ — ბრიტანელი როკ-მუსიკოს როჯერ უოტერსის სიმღერა და სინგლი ალბომიდან Radio K.A.O.S.. იგი გამოვიდა 1987 წელს. სინგლს ასევე თან ახლავს ორი სიმღერა, „Money“ (პოლ კერაკის ვოკალით) და „Get Back To Radio“ (დემო-ვერსია.) მიუხედავად იმისა, რომ 1985 წელს როჯერ უოტერსმა გამოთქვა სურვილი, მონაწილეობა მიეღო მარათონში Live Aid, იგი არავინ მიიწვია. ამან სიმღერის შექმნაზე უფრო მეტი გავლენა იქონია. სიმღერას ალბომზე წინ ახლავს კომპოზიცია „Four Minutes“, სადაც ალბომის Radio K.A.O.S. მთავარი გმირი, ბილი განასახიერებს ბირთვულ კატასტროფას. ამ მხრივ, „The Tide Is Turning“ არის ალბომის პოზიტიური დასასრული. 1990 წელს ბერლინის შოუზე The Wall – Live in Berlin სიმღერა შესრულდა ჯონი მიტჩელთან, ბრაიან ადამსთან, ვენ მორისონთან, პოლ კერაკთან და სხვა მონაწილეებთან ერთად. სინგლში აგრეთვე შეტანილია პინკ ფლოიდის სიმღერის „Money“ განსხვავებული ვერსია, შესრულებული სტუდიაში, პოლ კერაკის ვოკალის დამატებით. აგრეთვე დისკზე ჩაწერილია „Get Back To Radio“ - დემო-ჩანაწერი, რომლის დასრულებული ვერსია არ არსებობს. ინფორმაცია საიტზე Discogs
დელა როვერე (დინასტია)

დელა როვერე იტალიური არისტოკრატული საგვარეულო იყო, რომელიც განსაკუთრებით აღორძინების ხანაში დიდ როლს თამაშობდა იტალიის პოლიტიკურ ცხოვრებაში. ამ საგვარეულომ წარმოშვა 2 პაპი და ურბინოს ჰერცოგები. ფრანჩესკო დელა როვერე (1414-1484, პაპი სიქსტ IV ჯულიანო დელა როვერე (1443-1513), პაპი იულიუს II ფრანჩესკო დელა როვერე უბრალო წარმოშობის იყო. ნათესაობა ტურინელ დელა როვერეებთან, ვივონოს გრაფებთან, რომელსაც ფრანჩესკო ისაკუთრებდა, სიმართლეს არ შეესაბამება. * ლეონარდო დი სავონა. * ფრანჩესკო დელა როვერე (1414-1484), პაპი სიქსტ IV. * რაფაელო დელა როვერე. * ლეონარდო დელა როვერე -22.02.1472 – რომის პრეფექტი, 30.03.1472 - სორას ჰერცოგი ∞ ჯოვანა დ’არაგონია დი ნაპოლი. * ჯულიანო დელა როვერე (1443-1513), პაპი იულიუს II. * ჯოვანი დელა როვერე († 1501), სინიორე დი სინიგალია ∞ ჯოვანა და მონეტფელტრო, ურბინოს ჰერცოგის ფედერიკო და მონტეფელტროს ასული. * ფრანჩესკო მარია I დელა როვერე (1490-20.10.1538), ურბინოს ჰერცოგი 1508 წლიდან ∞ ელეონორა გონძაგა († 1570), მანტუის მარკიზის ფედრიკო I გონძაგას ასული. * გუიდობალდო დელა როვერე (1517-1574), ურბინოს ჰერცოგი ∞ 1) 1534 - ჯულია ვარანო († 17.02.1547), ჰერცოგინია დი კამერინო. ∞ 2) ვიტორია ფარნეზე, პარმას ჰერცოგის პიერ ლუიჯი ფარნეზეს ასული. * ფრანჩესკო მარია II დელა როვერე (20.02.1549-28.04.1631), ურბინოს ჰერცოგი 1574-1621 და 1623 წლებში. 1623 წელს საჰერცოგო პაპს გადასცა. ∞ 1) 1570 - ლუკრეცია დ’ესტე (1535-1598), ფერარას ჰერცოგის ერკოლე II-ის ასული. გაეყარა 1576 წელს. ∞ 2) ლივია დელა როვერე, თავისი გარე ბიძაშილი. * ფრანჩესკო უბალდო დელა როვერე (1605-1625), ურბინოს პრინჩიპე ∞ კლაუდია დე’ მედიჩი (1604-1648), ტოსკანას დიდი ჰერცოგის ფერდინანდო I-ის ასული. * ვიტორია დელა როვერე (07.02.1622-06.03.1694) ∞ ტოსკანას დიდი ჰერცოგი ფერდინანდო II, რომელმაც 1644 წელს მემკვიდრეობით მიღებულ ურბინოზე უარი თქვა. * ჯულიო დელა როვერე († 1578), კარდინალი * იპოლიტო დელა როვერე († 1620, (იკანონო შვილი), სან-ლორენცოს მარკიზი * ჯულიო დელა როვერე († 1636) * ლივია დელა როვერე ∞ ფრანჩესკო მარია II დელა როვერე, ურბინოს ჰერცოგი * ჯულია დელა როვერე († 04.04.1563 ∞ 1549 - ალფონსო დ’ესტე (1527-1587), მარკიზი დი მონტეკიო, ფერარას ჰერცოგის ნიკოლო III დ’ესტეს ვაჟი.
კილიფი

კილიფი (ინგლ. Kilifi) — ქალაქი კენიის სანაპირო ზოლში. მდებარეობს ქვეყნის აღმოსავლეთ ნაწილში. შედის სანაპირო პროვინციის შემადგენლობაში. მოსახლეობა 1999 წლის მონაცემებით შეადგენს 30,394 კაცს.
კისიი (კენია)

კისიი (ინგლ. Kisii) — ქალაქი კენიაში. მდებარეობს ქვეყნის დასავლეთ ნაწილში. შედის ნიანზის პროვინციის შემადგენლობაში. მოსახლეობა 1999 წლის მონაცემებით შეადგენს 25,634 კაცს.
იაჰია ჰაკი

იაჰია ჰაკი (არაბ.يحيى حقي ; დ. 7 იანვარი, 1905 – გ. 9 დეკემბერი, 1992) — ეგვიპტელი მწერალი. მან დაწყებითი განათლება ას–საიდა ზაინაბის რელიგიურ სასწავლებელში, ხოლო შემდეგ ალ–ვალიდა აბას ფაშა პირველის სკოლაში მიიღო. სწავლა 1925 წელს დაასრულა და მალე ას-საიდის გუბერნიაში გადასახლდა, სადაც მანფალუტის ცენტრის ცენტრის აღმასრულებელი დირექტორის მოადგილედ მუშაობა დაიწყო. ადმინისტრაციული თანამდებობა, რომელიც თავიდან მწერალს ერთფეროვნად და მოსაწყენად ეჩვენებოდა, შემდგომში მისი სამწერლო მოღვაწეობის ერთ–ერთ საყრდენად იქცა, რადგან რეგიონში ცხოვრებამ იაჰია ჰაკის საშუალება მისცა უფრო ახლოს გაცნობოდა ეგვიპტელი გლეხების ცხოვრებას და იქაური შთაბეჭდილებები, განცდები თუ ნააზრევი თავის შემოქმედებაში გამოეყენებია. რამდენიმე წლის შემდეგ ჰაკი დიპლომატიურ ასპარეზზე იწყებს მოღვაწეობას და 1953 წელს ლიბიაში ეგვიპტის ელჩად ინიშნება. დიპლომატის ცხოვრებამ მას ევროპულ კულტურასთან ზიარების საშუალება მისცა და აითვისა მისი მიღწევები ხელოვნების, ლიტერატურის, მხატვრობისა თუ მუსიკის სფეროში. ლიტერატურისმცოდნეთა შეფასებით, ჰაკის შემოქმედება დასავლურ–აღმოსავლური სალიტერატურო ტრადიციების სინთეზს წარმოადგენს. ის ახალი ტიპის არაბული ნოველისტიკის ერთ–ერთ ფუძემდებლად მიიჩნევა. ნინო კვირიკაშვილი, მთარგმნელისაგან, „ჩვენი მწერლობა“, № 8, 2006 წ. გვ. 60 ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a>
ალექსანდროს პაპადიამანტისი

ალექსანდროს პაპადიამანტისი (ბერძ. Αλέξανδρος Παπαδιαμάντης; დ. 4 მარტი, 1851, სკიათოსი — გ. 3 იანვარი, 1911) — ბერძენი მწერალი. დაიბადა მღვდლის ოჯახში. სწავლობდა ათენის უნივერსიტეტში, ფილოლოგიის ფაკულტეტზე. ეწეოდა მთარგმნელობით მოღვაწეობას. 1908 წელს ათენი დატოვა და მშობლიურ კუნძულს დაუბრუნდა, სადაც გარდაიცვალა კიდეც. ახალბერძნულ ლიტერატურაში პაპადიამანტისი რეალიზმის ერთ–ერთი ფუძემდებელი და დამამკვიდრებელია. ის ერთ–ერთი პირველთაგანია, ვინც განსაკუთრებული სიმძაფრით წარმოაჩინა უბრალო, გლეხი ქალის ყოფა იმდროინდელ საბერძნეთში. ამ მხრივ საყურადღებოა მისი მოთხრობა „მკვლელი“. მზია ებრალიძე, მთარგმნელისაგან, ჩვენი მწერლობა, № 17, 2006, გვ. 60 ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ https://eranistis.net/wordpress/2019/06/19/βιογραφία-του-ἀλεξάνδρου-παπαδιαμάν/ ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ https://archeia.moec.gov.cy/sm/279/diigimata_papadiamanti.pdf ↑ Czech National Authority Database <a href="https://wikidata.org/wiki/Track:Q13550863"></a> ↑ https://ikee.lib.auth.gr/record/285644/files/GRI-2016-17789.pdf
სენ-მარტენი

სენ-მარტენი (ფრანგ. Saint-Martin) — საფრანგეთის ზღვისიქითა გაერთიანება, რომელიც მდებარეობს კარიბის ზღვაში კუნძულ სენ-მარტენზე. სენ-მარტენი ჩრდილოეთიდან სრუტის მეშვეობითაა გამოყოფილი ნიდერლანდების ანტილის კუნძულებს. ეს კუნძული პირველად აღმოჩენილი იქნა ქრისტეფორე კოლუმბის მიერ 1493 წელს. 1633 წლამდე ამ ტერიტორიას ესპანეთი აკონტროლებდა, ხოლო 1648 წლიდან კუნძულის ჩრდილოეთ ნაწილს საფრანგეთი, სამხრეთს კი ნიდერლანდები აკონტროლებს. ფართობი — 53,2 კმ², მოსახლეობა — 31 477 ადამიანი (2021 წელი). დედაქალაქი — მარიგო (5,7 ათასი). კუნძულზე განვითარებულია ტურიზმი. ↑ Décret n° 2023-1256 du 26 décembre 2023 authentifiant les chiffres des populations de métropole, des départements d'outre-mer de la Guadeloupe, de la Guyane, de la Martinique et de La Réunion, et des collectivités de Saint-Barthélemy, de Saint-Martin, et de Saint-Pierre-et-Miquelon fr. Government of France. ციტირების თარიღი: 2023-12-27
მარიგო (სენ-მარტენი)

მარიგო (ფრანგ. Marigot) — საფრანგეთის ზღვისიქითა გაერთიანების სენ-მარტენის ადმინისტრაციული ცენტრი და უდიდესი ქალაქი. მოსახლეობა — 5,7 ათასი ადამიანი (2006 წელი).
ეკლექტიკა

ეკლექტიკა — ეკლექტიზმი (ბერძ. εκλεκτός „რჩეული, საუკეთესო“, εκλέγω, „არჩევა, შერჩევა“) — სხვადასხვა სტილის შერჩევა-დაკავშირება. ტერმინი შემოიღო ფილოსოფიური სკოლა, ეკლექტიზმის ფუძემდებელმა, პოტამონმა II საუკუნეში. ხელოვნებაში სხვადასხვა სტილის, განსხვავებული კომპოზიციური ხერხებისა და ელემენტების აღრევა. ეკლექტიკა — მიმართულება არქიტექტურაში, დომინირებდა ევროპაში 1830-1890-იან წლებში. ეკლექტიკა — მიმართულება ანტიკურ ფილოსოფიაში, ნაირგვარი სტილების შემაერთებელი. ↑ ეკლექტიკა - უცხო სიტყვათა ლექსიკონი
საბრალონი

საბრალონი (ფრანგ. Les Misérables) — მწერალ ვიქტორ ჰიუგოს ცნობილი ისტორიული რომანი, რომლის მოქმედება მიმდინარეობს XIX საუკუნის დასაწყისის საფრანგეთში. ნაწარმოები ოცი წლის განმავლობაში იქმნებოდა. ვიქტორ ჰიუგომ ნაწარმოებში დასვა აქტუალური პრობლემები: ადამიანის დამცირება იმის გამო, რომ იგი საზოგადოების დაბალ ფენებს ეკუთვნის, ქალის ზნეობრივი დაცემა სიდუხჭირის გამო და ბავშვის დაძაბუნება უმეცრების ნიადაგზე. ყურადღება!  ქვემოთ მოყვანილია სიუჟეტის და/ან დასასრულის დეტალები. სიუჟეტი ტრიალებს ჟან ვალჟანის ირგვლივ. ღარიბმა ჟან ვალჟანმა მშიერი ბავშვების დასაპურებლად საფუნთუშედან პური მოიპარა. იგი დააპატიმრეს, გაასამართლეს და ხუთი წლით კატორღა მიუსაჯეს. ჟან–ვალჟანმა რამდენიმეჯერ სცადა გაქცევა, მაგრამ მას ყოველთვის იჭერდნენ და პატიმრობის ვადას უხანგრძლივებდნენ. ჟან ვალჟანმა კატორღაში ცხრამეტი წელი გაატარა. გათავისუფლების შემდეგ ყოფილ კატორღელს მრავალი უსიამოვნება შეემთხვა. მას არავინ ენდობოდა. გამონაკლისი იყო ეპისკოპოსი ბენვენიუ, რომელმაც იგი კარგად მიიღო, ვახშამით გაუმასპინძლდა და მოასვენა. შუაღამით გაღვიძებულმა ჟან ვალჟანმა მაგიდაზე მიმოფანტული ვერცხლის ჭურჭელი მოიპარა და ჩუმად დატოვა ბინა. მეორე დღეს ჟანდარმებმა ჟან ვალჟანი ნაქურდალით ხელში ბენვენიუს ბინაზე დააბრუნეს, მაგრამ ეპისკოპოსმა განაცხადა, რომ ვერცხლეული ჟან ვალჟანს თვითონ აჩუქა. ამ შემთხვევამ ჟან ვალჟანში დიდი სულიერი გარდატეხა მოახდინა — მასში კვლავ გაიღვიძა კეთილმა საწყისმა. მოგვიანებით, მადლენის გვარით იგი ერთ-ერთ პატარა ქალაქში დასახლდა და საქველმოქმედო საქმიანობას მიჰყო ხელი. ძია მადლენი ყველას შეუყვარდა. იგი ქალაქის მერი გახდა. ვალჟანი ზრუნავს კოზეტზე, რომლის დედის, ფანტინის სიცოცხლეზე იგი თავს პასუხისმგებლად თვლის. ჟან ვალჟანის მხატვრული სახის გვერდით წარმოდგენილია პოლიციის ინსპექტორის ჟავერის სახე. ცივი, უგულო, თავისი მოვალეობის პედანტური სიზუსტით შემსრულებელი ჟავერისთვის სიკეთე თვით ის კანონებია, რომელთა განხორციელებისთვის იგი იღვწის. მისთვის წარმოუდგენელია, რომ შესაძლებელია ზნეობა და კანონი არ დაემთხვეს ერთმანეთს. ჟავერი მოწოდებით ჯაშუშია. იგი ყველას უთვალთვალებს. სწორედ მან დაადგინა, ვინ იყო წარსულში მერი მადლენი. ჟავერს თავისი თავი სამართლიანობისა და კანონიერების დამცველად მიაჩნია, მაგრამ სინამდვილეში დიდ უსამართლობას სჩადის. როდესაც იგი ჟან ვალჟანთან ამ ჭეშმარიტებას აღმოაჩენს, მასში ადამიანური გრძნობები იღვიძებს და თავს იკლავს. მთავარი სტატია: საბრალონი (ადაპტაციები). მნიშვნელოვანი ადაპტაციებია: 1935 წლის ფილმი 1937 წლის რადიო-დადგმა 1958 წლის ფილმი 1980 წლის მიუზიკლი 1995 წლის ფილმი 1998 წლის ფილმი 2000 წლის მინი-სერიალი 2012 წლის ფილმი (მიუზიკლის ეკრანიზაცია) როდესაც ვიქტორ ჰიუგომ მოისურვა გაეგო, თუ როგორ იყიდება „საბრალონი“, წიგნის გამომცემელს გაუგზავნა წერილი, რომელიც შეიცავდა მხოლოდ კითხვის ნიშანს, წიგნის გამომცემელმა უპასუხა: „!“ ნაირა მამუკელაშვილი, ახალი ისტორია (მეცხრე კლასის სახელმძღვანელო), თბ., 1998 წელი, გვ. 95 ↑ ყველაზე ლაკონიური წერილი, „ჩვენი მწერლობა“, № 47, 2003, გვ. 10
მორალიზმი

მორალიზმი მორალის ფილოსოფიაა. რელიგიური ფუნდამენტალიზმისგან განსხვავებით, მორალისტი რელიგიურ დოქტრინებს არ მიჰყვება, არამედ მისაღები პირობებისა და მოქმედებების ჩარჩოებს ადგენს გარკვეული უნივერსალური ჰუმანისტური ეთიკის მიხედვით. მერიამ-ვებსტერის სიტყვათა განმარტებითი ლექსიკონის თანახმად მორალიზმი მორალის კითხვის, ”ჭკუის სწავლების” ჩვევაა, ადამიანის ქმედების რაიმე საყოველთაოდ მიღებული ნორმების ჩარჩოებში მოქცევის მცდელობაა, როგორც წესი, გაზვიადებული მნიშვნელობით (განსაკუთრებით პოლიტიკაში). უნივერსალიზმი სეკულარული ჰუმანიზმი
წამწე

წამწე, ფერმა — ბოლოებით ერთმანეთთან დაკავშირებული ძელებისგან შემდგარი კონსტრუქცია. სამშენებლო მექანიკაში წამწე ეწოდება ნებისმიერ ძელებიან კონსტრუქციულ სისტემას, რომელიც ხისტი კვანძების სახსრებით ჩანაცვლების შემთხვევაშიც გეომეტრიულად უცვლელი რჩება. წამწის ელემენტებში, მათი დისცენტრულობისა და კვანძგარეთა დატვირთვების გარეშე, წარმოიქმნება გამჭიმავი და შემკუმშავი ძალები. წამწის ელემენტებია: სარტყელი, დგარი და ირიბანა. წამწე ფართოდ გამოიყენება ინჟინერიაში, მექანიკის თითქმის ყველა დარგში. „წამწე“ ძველქართულად ეწოდება სხვადასხვა ფორმით გადაბმულ ხიდის მზიდ ძელებს და თავად ამ კონსტრუქციაზე შეკიდულ ხიდს. „ფერმა“ უცხო სიტყვაა და ფარანგულიდან დამკვიდრდა (ფრანგ. ferme), რაც თავის მხრივ, ლათინურიდან (ლათ. firmus) მომდინარეობს და მტკიცეს ნიშნავს. ↑ ლექსიკონი ქართული. წამწე. www.wingeo.org.[მკვდარი ბმული] ↑ ლექსიკონი ქართული. ხიდი. www.wingeo.org.[მკვდარი ბმული]
ლევანტი

ლევანტი (ძვ. ფრანგ. Soleil levant მზის ამოსვლა) — ხმელთაშუა აღმოსავლეთ ზღვისპირეთის საერთო სახელწოდება, რომელიც მოიცავს რამდენიმე ქვეყანას (სირია, ლიბანი, თურქეთი, იორდანია, ისრაელი, პალესტინა, ეგვიპტე), ხშირად ეს ტერმინი უფრო ვიწრო წრეს მოიცავს. არაბები უძველესი ხანიდან ამ ტერიტორიას მოიხსენიებენ, როგორც მაშრიყი, ებრაელები კი, როგორც შამი ან შაამი. მაშრიყი შუამდინარეთი Braudel, Fernand, The Mediterranean and the Mediterranean World in the Age of Phillip II Julia Chatzipanagioti: Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. ISBN 3-9810674-2-8 Levantine Heritage site. Includes many oral and scholarly histories, and genealogies for some Levantine Turkish families. Philip Mansel, Levant: Splendour and Catastrophe on the Mediterranean, London, John Murray, 11 November 2010, hardback, 480 pages, ISBN 978-0-7195-6707-0, New Haven, Yale University Press, 24 May 2011, hardback, 470 pages, ISBN 978-0-300-17264-5 France and the Levant
ევროპის ერთა თასის მეორე დივიზიონი 2010-2012

ევროპის ერთა თასი ევროპის ერთა თასის პირველი დივიზიონი 2010-2012 ევროპის ერთა თასის მესამე დივიზიონი 2010-2012 ევროპის ერთა თასი დაარქივებული 2010-11-16 საიტზე Wayback Machine.
ევროპის ერთა თასის მესამე დივიზიონი 2010-2012

ევროპის ერთა თასი ევროპის ერთა თასის პირველი დივიზიონი 2010-2012 ევროპის ერთა თასის მეორე დივიზიონი 2010-2012 ევროპის ერთა თასი დაარქივებული 2010-11-16 საიტზე Wayback Machine.
ლიმურუ

ლიმურუ (ინგლ. Limuru) — ქალაქი კენიაში. მდებარეობს კენიის სამხრეთ ნაწილში. შედის ცენტრალური პროვინციის შემადგენლობაში. მოსახლეობა 4,800 კაცი (1999).
ლოიიანგალანი

ლოიიანგალანი (ინგლ. Loiyangalani) — ქალაქი კენიაში. მდებარეობს კენიის ჩრდილოეთ ნაწილში, ტურკანის ტბის სამხრეთ-დასავლეთ სანაპიროზე. შედის აღმოსავლეთი პროვინციის შემადგენლობაში. მოსახლეობა 1,000 კაცი (1999).
მუმიასი

მუმიასი (ინგლ. Mumias) — ქალაქი კენიაში. მდებარეობს კენიის დასავლეთ ნაწილში. შედის დასავლეთი პროვინციის შემადგენლობაში. მოსახლეობა 32.965 კაცი (1999).
ნაივაშა

ნაივაშა (ინგლ. Naivasha) — სავაჭრო ქალაქი კენიაში. მდებარეობს კენიის სამხრეთ ნაწილში. შედის რიფტ-ველის პროვინციის შემადგენლობაში. მოსახლეობა 181,966 კაცი (2009). ↑ 2009 Census Vol 1 Table 3 Rural and Urban Population | Open Data Portal. opendata.go.ke. დაარქივებულია ორიგინალიდან — 29 ივლისი, 2016. ციტირების თარიღი: 28 ივლისი, 2016.
ნაროკი

ნაროკი (ინგლ. Narok) — მტვრიანი ქალაქი კენიაში. მდებარეობს კენიის სამხრეთ ნაწილში. შედის რიფტ-ველის პროვინციის შემადგენლობაში. მოსახლეობა 40,000 კაცი (1999), ძირითადად მასაი.
ნიაჰურურუ

ნიაჰურურუ (ინგლ. Nyahururu) — ქალაქი კენიაში. მდებარეობს კენიის ცენტრალურ ნაწილში. შედის რიფტ-ველის პროვინციის შემადგენლობაში. მოსახლეობა 24,751 კაცი (1999).
ბუტერე

ბუტერე (ინგლ. Butere) — ქალაქი კენიაში. მდებარეობს კენიის დასავლეთ ნაწილში. შედის დასავლეთი პროვინციის შემადგენლობაში. მოსახლეობა 8636 კაცი (1999).
დადააბი

დადააბი (ინგლ. Dadaab) - ქალაქი კენიაში. მდებარეობს კენიის აღმოსავლეთ ნაწილში, კენია-სომალის საზღვრიდან დაახლოებით 100 კილომეტრში. შედის ჩრდილო-აღმოსავლეთი პროვინციის შემადგენლობაში. მოსახლეობის აბსოლუტური უმრავლესობას წარმოადგენენ სომალელები. ქალაქში ასევე ცხოვრობს სომალელი ლტოლვილების დიდი ჯგუფი (300 000 ადამიანი; 2009).
Orgullo, Pasión, y Gloria: Tres Noches en la Ciudad de México

Orgullo, Pasión, y Gloria: Tres Noches en la Ciudad de México ან ბრაზილიურად Orgulho, Paixão e Glória: Três Noites na Cidade do México,(ინგლ.: Pride, Passion and Glory: Three Nights in Mexico City) — ამერიკული მძიმე მეტალ ჯგუფ მეტალიკის საკონცერტო ალბომი და ვიდეო, რომელიც ჩაწერილია 2009 წლის 4, 5 და 6 ივნისს ფორო სოლის სტადიონზე, მეხიკო, მექსიკა. გამოიცა მხოლოდ ლათინურ ამერიკაში ოთხ ფორმატში. შეიცავს ასევე ინტერვიუებს ჯგუფის წევრებთან. DVD, DVD/2 აუდიო დისკი, 2 DVD/2 აუდიო დისკი და Blu-ray 2 DVD/2 აუდიო დისკი DVD/2 აუდიო დისკი & 2DVD/2 აუდიო დისკი The Ecstasy of Gold Creeping Death For Whom the Bell Tolls Ride the Lightning Disposable Heroes One Broken, Beat & Scarred The Memory Remains Sad but True The Unforgiven DVD/2CD & 2DVD/2CD All Nightmare Long The Day That Never Comes Master of Puppets Fight Fire with Fire Nothing Else Matters Enter Sandman The Wait Hit the Lights Seek & Destroy ჯეიმზ ჰეტფილდი - ვოკალი, რიტმული გიტარა, აკუსტიკური გიტარა სიმღერაში The Unforgiven, წამყვანი გიტარა სიმღერაში Nothing Else Matters კირკ ჰემეტი - წამყვანი გიტარა, დამატებითი ვოკალი რობერტ ტრუჰილო - ბას-გიტარა, დამატებითი ვოკალი ლარს ულრიხი - დასარტყმელი საკრავები ↑ Orgullo, Pasion y Gloria: Tres Noches en Mexico [Bonus CD] [DVD] - Metallica. AllMusic. ციტირების თარიღი: 2012-03-04. ↑ Argentinian CAPIF Albums Chart compiled by ArgentinaTop100 ↑ 3.0 3.1 Discos de Oro y Platino ესპანური. Cámara Argentina de Productores de Fonogramas y Videogramas. ციტირების თარიღი: 2010-01-11.[მკვდარი ბმული] ↑ abpd.org.br ↑ blabbermouth.net[მკვდარი ბმული] ↑ amprofon.com.mx. დაარქივებულია ორიგინალიდან — 2010-04-12. ციტირების თარიღი: 2010-05-14. ↑ ifpi.org. დაარქივებულია ორიგინალიდან — 2010-02-15. ციტირების თარიღი: 2010-05-14.
იშხანი (მრავალმნიშვნელოვანი)

საკუთარი სახელი იშხანი შეიძლება აღნიშნავდეს: იშხანი — თევზი ორაგულისებრთა ოჯახისა იშხანი — მონასტერი ტაოში იხილეთ აგრეთვე: იშხნის საეპისკოპოსო იშხნის ჭედური ჯვარი იშხანიკი